Il-Ministru għall-Finanzi Clyde Caruana ħabbar li l-Gvern se jnaqqas d-dazju tas-sisa fuq il-petrol u d-diesel biex ma jogħlew l-prezzijiet tal-fjuwel. Meta kien qed jitkellem fil-parlament waqt id-dibattitu tal-estimi għall-ministeru tal-Finanzi, Caruana għamel referenza għall-avviż legali No.429 tal-2021 ippubblikat ilbieraħ fejn naqqas id-dazju tas-sisa għall- €359 kull 1000 litru fuq il-petrol, €330 kull 1000 litru fuq il-Gas Oil u €413.078 għal kull 1000 litru għal Biodiesel. Caruana spjega li dawn ir-rati huma l-inqas permessibbli taħt ir-regolamenti tal-Unjoni Ewropea. Il-Ministru spjega li dan se jiżgura li l-prezzijiet tal-fjuwel fil-pompi tal-petrol se jibqgħu l-istess. Il-Ministru qal li prattikament kull pajjiż fl-Ewropa, żied il-prezzijiet tal-fjuwel b'20-30%. Caruana kkonferma li din il-proposta se tiswa' lill-Gvern madwar €2.5 miljun fix-xahar. Il-Ministru qal li dan l-avviż legali se jibqa' fis-seħħ sal-aħħar tal-2022 meta l-produzzjoni globali taż-żejt mistennija tirkupra u tibda tilħaq mad-domanda. Interessanti li l-legal notice se tibqa' fis-seħħ tal-inqas sakemm issir l-elezzjoni ġenerali. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_618cbe236e36c_rand.td-a-rec-img{text-align:left}.td_uid_3_618cbe236e36c_rand.td-a-rec-img img{margin:0 auto 0 0}